
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 519 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Χαρακτηρισμός ως διατηρητέου του κτιρίου που βρί¬ 
σκεται επί των οδών Ελευθέρων Πολιορκημένων και 
Θεμελήτου εγκεκριμένου ρυμοτομικού σχεδίου του 
Δήμου Μεσολογγίου (Ν. Αιτ/νίας) και καθορισμός ει¬ 
δικών όρων και περιορισμών δόμησης αυτού. 1 

Τροποποίηση του εγκεκριμένου ρυμοτομικού σχεδίου 

Αλεξ/πολης Ο.Τ. 243 Ν. Έβρου. 2 

Τροποποίηση ρυμοτομικού σχεδίου πόλεως Καβάλας 
στην οδό 25ης Μαρτίου. 3 


ΑΠΟΦΑΣΕΙΣ 

Αριθ. 14753 (1) 


Χαρακτηρισμός ως διατηρητέου του κτιρίου που βρίσκε¬ 
ται επί των οδών Ελευθέρων Πολιορκημένων και Θε- 
μελή του εγκεκριμένου ρυμοτομικού σχεδίου του Δή¬ 
μου Μεσολογγίου (Ν. Αιτ/νίας) και καθορισμός ειδικών 
όρων και περιορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π .Δ/τοςτης από 14.7.1999 - Δ' 580), όπως α- 
ντικαταστάθηκε με την παρ. 2 του άρθρου 3 του Ν. 
2831/2000«Τροποποίησητωνδιατάξεωντου Ν. 1577/1985 
«Γ.Ο.Κ.» και άλλες πολεοδομικές διατάξεις» (Α' 140). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέθηκε 
με το άρθρο 27του Ν. 2081/1992 (Α' 154) και τροποποιήθηκε 
μετηνπαραγρ. 2ατου άρθρου 1 του Ν. 2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος Χωροταξίας και Δημοσίων Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 14.11.2002 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 8.1.2003 σύμφωνη γνώμη του φερόμενου ως 
ιδιοκτήτη του κτιρίου Κων/νου Μαχαλιώτη (αριθ. πρωτ. 
314/14/ 8.1.2003). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


30 Μαΐου 2003 

κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί των οδών Ελευθέρων Πολιορκημένων και Θεμελή 
του εγκεκριμένου ρυμοτομικού σχεδίου του Δήμου Μεσο¬ 
λογγίου (Ν. Αιτ/νίας), φερόμενο ως ιδιοκτησία Ζαρογιαν- 
νόπουλου - Μαχαλιώτη Κων/νου, όπως αυτό φαίνεται με 
μαύρη διαγράμμιση στο σχετικό πρωτότυπο τοπογραφικό 
διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 14753/2003 πράξη του και που αντίτυπό του σε 
φωτοσμίκρυνση δημοσιεύεται με την παρούσα απόφαση. 

2. Διατηρητέο χαρακτηρίζεταιτο αρχικό κτίριο καθώς και 
οι εναρμονιζόμενες με αυτό μεταγενέστερες προσθήκες ό¬ 
χι όμως και τα κάθε είδους καθ’ ύψος ή κατ’ επέκταση τυ¬ 
χόν υπάρχοντα προσκτίσματα που αλλοιώνουν το αρχικό 
κτίριο. Ο καθορισμός των προσκτισμάτων που αλλοιώνουν 
το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτεχνι¬ 
κών και διακοσμητικών στοιχείωντου χαρακτηριζομένου ως 
διατηρητέου κτιρίου, όσο και του ίδιου του κτιρίου συνολι¬ 
κά, πλην εκείνων των στοιχείων ή προσκτισμάτων για τα ο¬ 
ποία η Ε.Π.Α.Ε. έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό, καθώς 
και επεμβάσεις για λόγους λειτουργικούς του χαρακτηρι- 
ζομένου ως διατηρητέου κτιρίου, εφόσον δεν αλλοιώνε¬ 
ται ο γενικός αρχιτεκτονικός χαρακτήρας του και δεν θί¬ 
γονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών μικρών διαστά¬ 
σεων που πληροφορούν για τη χρήση των χώρωντου κτιρίου. 

6. Αιτήσεις για προσθήκη στο χαρακτηριζόμενο ως δια¬ 
τηρητέο κτίριο αποστέλλονται από την πολεοδομική υπη¬ 
ρεσία, με γνώμη της Ε. Π. Α. Ε., στην αρμόδια Υπηρεσία του 
Υπουργείου Περιβάλλοντος Χωροταξίας και Δημοσίων 
Έργων για ειδική ρύθμιση, σύμφωνα με τις διατάξεις του 
άρθρου 4 (παρ. 2) του Ν. 1577/1985 (Α' 210), όπως τρο¬ 
ποποιήθηκε μετηνπαρ. 2του άρθρου 3του Ν. 2831/2000, 
εφόσον δεν παραβλάπτεται το διατηρητέο κτίριο και ο χώ¬ 
ρος που το περιβάλλει. 

7. Για οποιαδήποτε επέμβαση στο εξωτερικό ή εσωτερικό 
του χαρακτηριζόμενου ως διατηρητέου κτιρίου καθώς και για 
την τοποθέτηση επιγραφών απαιτείται έγκριση της Ε.Π.Α.Ε. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1-810/03 ( 2 ) 

Τροποποίηση του εγκεκριμένου ρυμοτομικού 
σχεδίου Αλεξ/τιολης Ο.Τ. 243 Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως 
μεταγενέστερα τροποποιήθηκαν και συμπληρώθηκαν και ει¬ 
δικότερα τα άρθρα 3 και 70. 

1 Τις διατάξεις του Ν. 3044/26.8.2002 (ΦΕΚ197Α/27.8.2002) 
«Μεταφορά Συντελεστή Δόμησης και ρυθμίσεις άλλων θεμά¬ 
των αρμοδιότητας Υπουργείου Περιβάλλοντος Χωροταξίας 
και Δημοσίων Έργων» και ειδικότερα το άρθρο 10. 

3. Το Γενικό Πολεοδομικό Σχέδιο (Γ.Π.Σ.) του Δήμου Αλε¬ 
ξανδρούπολης απόφαση Αναπληρωτή Υπουργού ΠΕ.ΧΩ.Δ.Ε. 
72673/3646/20.11.1987 (ΦΕΚ9Δ714.1.1988) όπως αυτό τρο¬ 
ποποιήθηκε με την απόφαση Υπουργού ΠΕ.ΧΩ.Δ.Ε. 25903/ 
5885/19.10.1999 (ΦΕΚ 844Δ7 25.11.1999). 

4. Το εγκεκριμένο ρυμοτομικό σχέδιο Αλεξανδρούπολης, 
απόφαση Νομάρχη Έβρου 1-4548/12.10.1989 (ΦΕΚ 674Δ/ 
30.10.89). 

5. Τις διατάξεις του άρθρου 29Α'του Ν. 1558/85 όπως αυ¬ 
τό προστέθηκε με το άρθρο 27 του Ν. 2081/92. 

6. Το Π.Δ/γμα 30/96(ΦΕΚ 21 Α'/2.2. 1996 ) «Κώδικας Νομαρ¬ 
χιακής Αυτοδιοίκησης». 


7. Την 3/11/21.3.2003 γνωμοδότηση του Συμβουλίου Χω¬ 
ροταξίας και Περιβάλλοντος Ν. Έβρου. 

8. Την 197/02 απόφαση του Δημοτικού Συμβουλίου Αλε¬ 
ξανδρούπολη, αποφασίζουμε: 

Εγκρίνεται η τροποποίηση του ρυμοτομικού σχεδίου πό¬ 
λης Αλεξ/πολης στο Ο.Τ. 243 ως εξής: 

1) η παράλληλη μετατόπιση της νοτιοανατολικής Ρυμοτο¬ 
μικής Γραμμής κατά 5 μ. προς την οδό Εθνικής Αντίστασης 
και η σύγχρονη επιβολή προκηπίου στην ίδια πλευρά, πλά¬ 
τους 6 μ. 2) Η δημιουργία ταυτοχρόνως στην νοτιοδυτική γω¬ 
νία του Ο.Τ. 460 κοινοχρήστου χώρου προορισμένου για την 
στάθμευση αυτοκινήτων όπως φαίνεται στο συνημμένο το- 
πογραφικό διάγραμμα το οποίο αποτελεί αναπόσπαστο τμή¬ 
μα της απόφασης αυτής. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Αλεξ/πολης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη ,15 Απριλίου 2003 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 12/648 σχ. 12 (3) 

Τροποποίηση ρυμοτομικού σχεδίου πόλεως 
Καβάλας στην οδό 25ης Μαρτίου. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Ν.Δ/τοςτης 17.7.23 «περί σχεδίων πό¬ 
λεων κ.λ.π.» όπως ισχύει σήμερα και ειδικότερα τα άρθρα 1, 
2,3 και 70 αυτού. 

2. Τις διατάξεις του άρθρου 29 του Ν. 2831/2000, όπως 
τροποποιήθηκε με το άρθρο 10 του Ν. 3044/2002. 

3. Τις διατάξεις του Κεφ. II του από 3.4.29 Π.Δ/τοςπου δια¬ 
τηρήθηκαν σε ισχύ με το άρθρο 31 παρ. 3 του Ν. 1577/85. 

4. Την με αρ. 762/2002 απόφαση του Δημοτικού Συμβουλί¬ 
ου Καβάλας. 

5. Το 251/26.2.2003 έγγραφο της Δ/νσης Εκπαίδευσης. 

6. Την 4/16/20.3.2003 σύμφωνη γνωμοδότηση του ΣΧΟΠ Ν. 
Καβάλας. 

7. Το γεγονός από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού ή του προϋπολογισμού του Δήμου Καβάλας και επειδή 
με την εν λόγω τροποποίηση προσαρμόζεται το ρυμοτομικό 
σχέδιο στο εγκεκριμένο Γ.Π.Σ., επέρχεται αύξηση του κοινό¬ 


χρηστου χώρου, χωρίς να μειώνονται οι αναγκαίοι κοινωφε¬ 
λείς χώροι που προβλέπονται από το Γ.Π.Σ., αποφασίζουμε: 

1. Εγκρίνεται η τροποποίηση του εγκεκριμένου ρυμοτομι¬ 
κού σχεδίου πόλεως Καβάλας στην οδό 25ης Μαρτίου με τον 
αποχαρακτηρισμό του Ν.Δ. τμήματος του χώρου που περι¬ 
κλείεται από τις οδούς 25ης Μαρτίου- Ιοκάστης-ΧΙ Μεραρ¬ 
χίας από χώρο νηπιαγωγείου - δημοτικού σχολείου και δημι¬ 
ουργία Ο.Τ. και οδού, όπως φαίνεται στο τοπογραφικό διά¬ 
γραμμα που συνοδεύει την απόφαση και θεωρήθηκε από τον 
Προϊστάμενο της Δ.Π.Π. 

2. Κατά της απόφασης αυτής επιτρέπεται σύμφωνα με την 
παρ. 12 άρθρο 18του Ν. 2218/94προσφυγή ενώπιοντου Γ.Γ. 
Περ. Α.Μ. -Θ. μόνο για παράβαση Νόμου σε προθεσμία 30 η¬ 
μερών. 

3. Η ισχύς της αρχίζει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Καβάλα, 6 Μάίου 2003 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΤΥΠΩΣΗ ΥΦΙΣΤΑΜΕΝΗΣ ΚΑΤΑΣΤΑΣΗΣ 

κλ.1:200 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΣΠΑΣΜΑ ΓΕΝΙΚΟΥ ΠΟΛΕΟΔΟΜΙΚΟΥ ΣΧΕΔΙΟΥ ΚΑΒΑΛΑΣ 

κλ. 1:5000 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























